wickkiey/tamil-wikipedia-chunked huggingface dataset:
# சிலிக்கான் நானோகுழாய்

பயன்படுத்தாமல், ஒரு மின்வில்லைப் பயன்படுத்தும் வினைநிகழும் உலையின் மூலம் தயாரிக்கும் முறையாகும். தூய்மையை உறுதி செய்வதற்காக, வினை நிகழும் உலைக்கலனில் உட்புறத்தில் உள்ளவை வெளியேற்றப்பட்டு, அருமன் வாயுவான ஆர்கான் உடன் நிரப்பப்படுகிறது நடைமுறையில், நானோகுழாய்கள் உருவாக்கமானது வேதி ஆவிப் படிவு செயல்முறையினைச் சார்ந்துள்ளது.ஒரு பொதுவான ஆய்வக அளவிலான முறையில் ஜெர்மானியம் அல்லது துத்தநாக ஆக்சைடு நானோமின்கம்பியை ஒரு வார்ப்புருவாகப் பயன்படுத்துகிறது. சிலேனிலிருந்து அல்லது சிலிக்கான்டெட்ராகுளோரைடு வாயுவிலிருந்து பெறப்பட்ட சிலிக்கானானது, நானோகம்பிகளின் மீது வீழ்படிவாகிறது.பின்னர் நடு
பகுதியானது கரைந்து குழாய் வடிவிலான சிலிக்கான் நானோகுழாயாகிறது.நானோமின்கம்பிகளின் வார்ப்புரு வளர்ச்சி, சிலிக்கான் படிவு மற்றும் நானோமின்கம்பிகளை செதுக்கல் ஆகியவற்றின் வளர்ச்சி, இதன் விளைவாக உருவாக்கப்படும் Si நானோகுழாய்களின் வடிவியல் அமைப்பு ஆகியவை இரண்டாம் முறையாக துல்லியமாக கட்டுப்படுத்தப்படும்; இருப்பினும், நானோகுழாய்களின் மிகச்சிறிய உள் விட்டமானது நானோமீட்டர்களின் பத்தின் மடங்ககளில் மட்டுமே வரையறுக்கப்படுகின்றன.
# சிலிக்கான் நானோகுழாய்

## பயன்பாடுகள்

சிலிக்கான் நானோகுழாய்கள் மற்றும் சிலிக்கான் நானோமின்கம்பிகள் மின்னணுவியல் துறையில் மிகுந்த பயன்பாடு கொண்டவையாக உள்ளன. இவற்றின் அமைப்பானது ஐதரசன் மூலக்கூறுகளைத் தன் அமைப்புக்குள் பொருந்திப்போவதற்கான வாய்ப்பைக் கொண்டிருப்பதால், இது CO<sub>2</sub> இல்லாத நிலக்கரியை ஒத்திருக்கிறது. இதிலிருந்து சிலிக்கான் நானோபொருட்கள் ஒரு உலோக எரிபொருளைப் போன்று தோற்றமளிக்கிறது.ஐதரசனால் நிரப்பப்பட்ட சிலிக்கான் நானோகுழாயானது ஆற்றலை வெளியிடுகிறது. மேலும், இந்தச் செயல்முறையானது எஞ்சிய நீர், எத்தனால், சிலக்கான் மற்றும் மணல் போன்றவற்றை விட்டுச்செல்கிறது. இருப்பினும், ஐதரசன் உற்பத்திக்கென ஒரு குறிப்பிட்ட அளவு ஆற்றல் தேவைப்படுவதால், இம்முறையானது ஆற்றலைத் தேக்கி வைப்பதற்காக முன்மொழியப்பட்ட முறையே அன்றி உருவாக்குவதற்கான முறையல்ல.
# தாமோதர பாண்டே

**தாமோதர பாண்டே** (**Damodar Pande**) (1752 &ndash; மார்ச் 13, 1804) ஷா வம்ச, நேபாள இராச்சியத்தின் மன்னர் கீர்வான் யுத்த விக்ரம் ஷாவின் முதல் பிரதம அமைச்சராக, 1799 முதல் 1804 முடிய பதவி வகித்தவர்.  
இவரது தந்தை கலு பாண்டே, நேபாள இராச்சியத்தை நிறுவிய மன்னர் பிரிதிவி நாராயணன் ஷாவின் **கஜி** எனும் பதவியில் அமைச்சர் இருந்தவர். தாமோதர பாண்டே, இமயமலை சத்திரிய இனங்களில் ஒன்றான சேத்திரி பிரிவைச் சேர்ந்தவர்.  
1752ல் கோர்காவில் பிறந்த தாமோதர பாண்டே, சீன - நேபாளப் போரின் போது, நேபாளப் படைத்தலைவராக பணியாற்றியவர்.
# தாமோதர பாண்டே

## அரசியல்

நேபாள மன்னர் ராணா பகதூர் ஷாவிற்கு (ஆட்சிக் காலம்: 1777 - 1799) எதிரான மக்கள் போராட்டத்தால் வாரணாசிக்கு நாடு கடத்தப்பட்ட போது, சிறு குழந்தையாக இருந்த கீர்வான் யுத்த விக்ரம் ஷாவை அரியணை ஏற்றி, அவரது மெய்காப்பாளராகவும், அமைச்சராகவும் தாமோதர பாண்டே நியமிக்கப்பட்டார்.  
4 மார்ச் 1804ல் முன்னாள் மன்னர் ராணா பகதூர் ஷா நேபாளம் திரும்பி, நேபாளத்தின் தலைமை அமைச்சராக (முக்தியார்) பொறுப்பேற்றார். 13 மார்ச் 1804ல் ராணா பகதூர் ஷாவின் உத்திரவுப்படி, தாமோதர பாண்டேவை தன்கோட்டில் வைத்து தலையை கொய்து கொல்லப்பட்டார்.
# தாமோதர பாண்டே

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
- சீன நேபாளப் போர்
# சுல்தானா நருண் நகார்

**சுல்தானா நருண் நகார்** *(Sultana Nurun Nahar)* வஙதேச-அமெரிக்க வானியலாளர் ஆவார். இவர் ஓகியோ மாநிலப் பல்கலைக்கழக வானியல் துறை ஆராய்ச்சி அறிவியலாலர் ஆவார்.  
இவரது ஆராய்ச்சி ஒளிமின்னணுவாக்கம், மின்னன்-மின்னணு மீள்சேர்க்கை, ஒளிக்கிளர்வு, மொத்தல் ஆகியவற்றின் அணுவியல் நிகழ்வுகளில் அமைந்தது. இவர் முழு மின்னன்-மின்னணு மீள்சேர்க்கைக்கான ஒன்றிய முறையை உருவாக்குவதிலும் பிரீத்-பவுலி ஆர் அணிச்சார முறைக்கான கோட்பாட்டுக் கதிர்நிரலியல்( theoretical spectroscopy for Breit-Pauli R-matrix method) முறையை உருவாக்குவதிலும் புற்றுநோய் ஆற்றுவதற்கான ஒத்திசைவு மீநுண்-நோய்நாடல் முறை (resonant nano-plasma theranostics (RNPT))யை உருவாக்குவதிலும் பங்களிப்புகள் செய்துள்ளார்
# சுல்தானா நருண் நகார்

## கல்வியும் வாழ்க்கைப் பணியும்

இவர் டாக்கா பல்கலைக்கழகத்தில் இயற்பியல் இளமறிவியல் பட்டமும் கோட்பாட்டு இயற்பியலில் மூதறிவியல் பட்டமும் பெற்றார். குவைய ஒளியியலில் முதுகலைப் பட்டமும் அணுக்கோட்பாட்டில் முனைவர் பட்டமும் மிச்சிகன், டெட்ராயிட்டில் உள்ள வேய்ன் மாநிலப் பல்கலைக்கழகத்தில் பெற்றார்.  
இவர் *Atomic Astrophysics and Spectroscopy* (Cambridge UP, 2011)எனும் பாடநூலினை அணில் கே. பிரதான் என்பவருடன் இணைந்து எழுதியுள்ளார்.
# சுல்தானா நருண் நகார்

## ஆராய்ச்சி ஆர்வங்கள்

நகார் ஒளிமின்னணுவாக்கம், மின்னன்-மின்னணு மீள்சேர்க்கை உட்பட, வானியற்பியல், ஆய்வக மின்மங்களில் (Plasma) நிகழும் கதிரியக்க, மொத்தல் சார்ந்த அணுநிகழ்வுகளில் விரிவாக பல ஆய்வுக் கட்டுரைகளை வெளியிட்டுள்ளார். இந்த அணு நிகழ்வுகளில் ஒளிக் கிளர்வும் கிளர்விறக்கமும் மின்னன்-மின்னணு சிதறலும் கூட உள்ளடங்கும். இவர் மேலும் கோட்பாடு கதிர்நிரலியல், உயிர்மருத்துவப் பயன்பாடுகளுக்கான கணினிசார் மீநுண் கதிர்நிரலியல், இருமின்னனியல் துணைக்கோள் தொடர்கள் ஆகிய தலைப்புகளிலும் ஆய்வு செய்துள்ளார். இவர் ஒளிபுகாமைத் திட்டம், இரும்புத் திட்டம் ஆகிய பன்னாட்டுக் கூட்டுமுயற்சிகளின் உறுப்பினரும் ஆவார்." இத்திட்டங்களின் நோக்கம், கதிரியக்க, மொத்தல் சார்ந்த அணுநிகழ்வுகளை ஆய்வு செய்து வானியற்பியலாகப் பரவியுள்ள அணுக்களினதும் மின்னணுக்களினதுமான அணுசார் அளபுருக்களைத் துல்லியமாக அளந்து கண்டுபிடிப்பதாகும்.
# சுல்தானா நருண் நகார்

## விருதுகள்

இவர் ஜான் வீட்லி விருதைப் பெற்றார். இந்த விருது "இயற்பியல் ஆய்வைப் பல மூன்றாம் உலக நாடுகளில் கல்வி, கூட்டுறவு, தலைதாங்கல், அறநிலை வழிகாட்டல் ஆகியவற்றின் வழியாக முன்னெடுத்த முயற்சிகளுக்காகவும் குறிப்பாக, முசுலிம் பெண் அறிவியலாருக்கு முன்னோடியாகவும் எடுத்துகாட்டுப் பாத்திரமாகவும் விளங்கியதற்காக இவருக்கு வழங்கப்பட்டது."
# ரிச்சர்டு ஹென்டர்சன்

**ரிச்சர்டு ஹென்டர்சன்** (பிறப்பு 19 சூலை 1945) , ஒரு ஸ்காட்டிஸ் மூலக்கூறு உயிரியலாளர் மற்றும் உயிரி இயற்பியலாளர் மற்றும் உயிரியல் மூலக்கூறுகளுக்கான எலக்ட்ரான் நுண்ணோக்கி துறையில் முன்னோடி.. இவர் 2017 ஆம் ஆண்டின் வேதியலுக்கான நோபல் பரிசு ஜாக்ஸ் துபோகேத் மற்றும் யோக்கிம் பிராங்கு ஆகியோருடன் இணைந்துப் பெற்றார்.
# ரிச்சர்டு ஹென்டர்சன்

## ஆராய்ச்சிப் பணி

ஹென்டர்சன் அவரது ஆய்வுப் பட்டத்திற்காக (Ph.D.). சிமோடரிப்சினின் (chymotrypsin) கட்டமைப்பு மற்றும் இயக்க முறைமையைப்பற்றி ஆராய்ச்சியை டேவிட் ப்ளோ உடன் MRC ஆய்வகத்தின் மூலக்கூறு உயிரியலில்துறையில் பணியாற்றினார். சவ்வுப் புரதம் குறித்த அவருக்கு இருந்த ஆதீத ஆர்வம் காரணமாக யேல் பல்கலைக்கழகம் முனைவர் பட்டத்திற்குப் பிந்தய ஆராய்ச்சியாளராக மின்னழுத்த - சோடியம் கடத்தல் குறித்த ஆராய்ச்சியில் ஈடுபட்டார்.
# ரிச்சர்டு ஹென்டர்சன்

## வாழ்க்கை

ஹென்டர்சன் பரோக்முயர் உயர்நிலைப் பள்ளியில் படித்தார் மற்றும் எடின்பர்க் பல்கலைக்கழகத்தில் இளங்கலை அறிவியலில் இயற்பியலில் பட்டம் பெற்றார் (B.Sc. Hons Physics, 1st Class). 1969 ஆம் ஆண்டில்
இவர் மருத்துவ ஆராய்ச்சி கவுன்சில் ஆய்வகத்தின் மூலக்கூறு உயிரியலில் டேவிட் ப்ளோவின் மேற்பார்வையின் கீழ் தனது முனைவர் பட்டத்திற்கான ஆராய்ச்சி முடித்து கேம்பிரிட்ஜ் பல்கலைக்கழகத்தில் பட்டம் பெற்றார். 1973 ஆம் ஆண்டு முதல் கேம்பிரிட்ஜ் மருத்துவ ஆய்வக கவுன்சிலின் மூலக்கூறு உயிரியல் (MRC LMB) ஆய்வகத்தில் பணிபுரிந்தார், 1996 மற்றும் 2006 ஆம் ஆண்டுகளுக்கு இடையில் அதன் இயக்குநராக இருந்தார். இவர் 1993 ஆம் ஆண்டு வசந்த காலத்தில் பெர்க்லி, கலிபோர்னியா பல்கலைக்கழகத்தின் மில்லர் கல்வி நிறுவனத்தில், ஒரு கெளவரவ பேராசிரியராகவும் இருந்தார். தற்போது அவர் மருத்துவ அறிவியல் கழகத்தில் அறிமுகத் திட்டத்தின் வழிகாட்டியாக இருக்கிறார்.
# ரிச்சர்டு ஹென்டர்சன்

## விருதுகள்

- 2017 வேதியியலுக்கான நோபல் பரிசு
# வாண்டா தியாசு மெரிசெது

**வாண்டா தியாசு மெரிசெது** *(Wanda Díaz-Merced)*ஓர் ஒலியியல் வானியலாளர் ஆவார். இவர் பியூயெர்ட்டோ இரிகோ பல்கலைக்கழகத்தில் பட்டப் படிப்பு மேற்கொண்டபோது பார்வைக்குறைபாடு ஏற்பட்டு பார்வையிழந்தமையினால் ஒலியியல் முறையைப் பயன்படுத்த தொடங்கினார்.  
இவர் 2013 இல் கிளாசுகோ பல்கலைக்கழகத்தில் முனைவர் பட்டம் பெற்றார். பிரகு, இவர் கேடவுனில் உள்ள தென்னாப்பிரிக்க வான்காணகத்தில் முதுமுனைவர் ஆய்வுறுப்பினர் ஆனார்.
# மதச்சார்பின்மையாதல்

**மதச்சார்பின்மையாதல்** (Secularization) என்பது, ஒரு சமூகம், மதம்சார்ந்த விழுமியங்களுடனும், நிறுவனங்களுடனும் தன்னை அடையாளப்படுத்திக் கொள்வதிலும், அவற்றுடன் சேர்ந்துகொள்வதிலும் இருந்து மதச்சார்பற்ற விழுமியங்களையும், மதச்சார்பற்ற நிறுவனங்களையும் நோக்கி மாற்றம் அடைதலைக் குறிக்கும். சமூகங்கள் முன்னேறிச் செல்லும்போது, குறிப்பாக நவீனமயமாக்கம் பகுத்தறிவுமயமாதல் ஆகியவற்றினூடாக முன்னேறும்போது, சமூக வாழ்க்கையின் எல்லா அம்சங்களின் மீதான அதிகாரங்களையும், ஆட்சியதிகாரத்தையும் மதம் இழந்துவருகிறது. திருச்சபை மதகுரு ஒருவர் மீதான துறவிகளுக்கான கட்டுப்பாடுகளின் நீக்கத்தையும் மதச்சார்பின்மையாதல் என்னும் சொல் குறிக்கிறது.  
மதம் தனது சமூக, பண்பாட்டு முக்கியத்துவத்தை இழக்கும் வரலாற்று நடைமுறையையும் மதச்சார்பின்மையாதல் என்பது குறிக்கிறது. மதச்சார்பின்மையாதலின் விளைவாக நவீன சமூகங்களில் மட்டுப்படுத்தப்பட்டுள்ளன. மதச்சார்பற்ற சமூகங்களில் மதம் பண்பாட்டு அதிகாரம் அற்றதாகவும், மத நிறுவனங்கள் மிகக் குறைவான சமூக ஆற்றலைக் கொண்டவையாகவும் காணப்படுகின்றன.  
ஒரு கோட்பாடாகவும், வரலாற்று வழிமுறையாகவும் மதச்சார்பின்மையாதல் பல மட்டங்களிலான பொருள் தருவது. சமூகக் கோட்பாட்டாளர்களான கார்ல் மார்க்சு, சிக்மண்ட் பிராய்ட், மக்சு வெபர், எமில் டேர்க்கேம் போன்றோர் சமூகத்தின் நவீனமயமாக்கம் மத நம்பிக்கையின் வீழ்ச்சியையும் உள்ளடக்கும் என்ற எடுகோளை முன்வைத்துள்ளனர். இந்த வழிமுறைகள் குறித்த ஆய்வுகள் எவ்வாறு அல்லது எந்த அளவுக்கு மத நம்பிக்கைகள், மத நடைமுறைகள், மத நிறுவனங்கள் என்பன சமூக முக்கியத்துவத்தை இழக்கின்றன என்பது குறித்துத் தீர்மானிக்க முயல்கின்றன. நவீன சமூகத்தின் மதச்சார்பின்மையாதல், பகுதியாக பரந்த நெறிமுறைகள், ஆன்மீகம் ஆகியவை சார்ந்த தேவைகளுக்கு மக்கள் தம்மைத் தகவமைத்துக்கொள்ள முடியாமையில் தொடங்கி இயற்பிய அறிவியல்களில் விரைவான வளர்ச்சி வரையிலான காரணங்களின் விளைவு என்பது சில கோட்பாட்டாளர்களின் நிலைப்பாடு.  
இச்சொல்லுக்கு வரலாறு, மதம் ஆகியவை சார்ந்த வேறு பொருள்களும் உண்டு. தேவாலயங்களின் சொத்துக்கள் தொடர்பில், வரலாற்று அடிப்படையில் இது, துறவி மடங்களின் நிலங்களையும் கட்டிடங்களையும் கையகப்படுத்துவதைக் குறிக்கிறது. எடுத்துக்காட்டாக, இங்கிலாந்தில் எட்டாம் என்றி துறவி மடங்களைக் கலைத்தமையையும், 18 ஆம் 19 ஆம் நூற்றாண்டுகளில் பிரெஞ்சுப் புரட்சியின்போதும் மதகுருக்களை எதிர்த்த பல்வேறு ஐரோப்பிய அரசுகளாலும் மேற்கொள்ளப்பட்ட செயற்பாடுகளையும் கொள்லலாம். இறுதியாகச் சொல்லப்பட்ட செயற்பாட்டினால் அங்கு வசித்த மதச் சமூகத்தினர் அடக்குமுறைகளுக்கும், நாடுகடத்தலுக்கும் உள்ளானார்கள். 19 ஆம் நூற்றாண்டில் செருமனியிலும், சுவிட்சர்லாந்திலும் இடம்பெற்ற "பண்பாட்டுப் போராட்ட"மும் (புதிதாக உருவான தேசிய அரசுகளுக்கும், ரோமன் கத்தோலிக்கத் திருச்சபைக்கும் இடையிலான அதிகாரப் போட்டி) அதுபோல் பிற நாடுகளில் இடம்பெற்ற நிகழ்வுகளும் மதச்சார்பின்மையாதலின் வெளிப்பாடுகளாகும்.
# பட்டறிவுச் சான்று

**பட்டறிவுச் சான்று** (Empirical evidence) அல்லது **புலன் அனுபவம்** என்பது, புலன் வழியாக, குறிப்பாக, கவனிப்பு, பரிசோதனை என்பவற்றுனூடாகக் கிடைக்கும் அறிவைக் குறிக்கும்.
# பட்டறிவுச் சான்று

## பொருள்

பட்டறிவுச் சான்று, ஒரு விடயத்தின் உண்மை அல்லது பொய்த் தன்மையைச் சரிபார்க்க உதவும் தகவல் ஆகும். பட்டறிவுச் சான்றுகளை அடிப்படையாகக் கொண்டிருந்தால் மட்டுமே அறிவைக் கொண்டிருப்பதாகக் கருதமுடியும் என்பது பட்டறிவுவாதிகளின் கருத்து அல்ல. பட்டறிவுவாதிகளின் கருத்துப்படி, பரிசோதித்துப் பார்க்கத்தக்க சரிபார்க்கத்தக்க தகவல்கள் மட்டுமே அறிவைப் பெறுவதற்கான வழி அல்ல. பட்டறிவுச் சான்று கவனிப்பின் மூலமும், பரிசோதனை மூலமும் பெறப்படும் தகவல். இது அறிவியலாளர்களால் பதிவு செய்யப்பட்டுப் பகுப்பாய்வு செய்யப்படுகிறது. இதுவே பட்டறிவுச் சான்றின் முதன்மை மூலம். முதன்மை மூலங்கள் தொடர்பில் விளக்குதல், உரையாடல், விரித்துரைத்தல், கருத்துக் கூறுதல், பகுப்பாய்தல், மதிப்பிடல், சுருக்குதல் போன்றவற்றினால் கிடைப்பவை துணை மூலங்கள். பத்திரிகைகளிலும் சஞ்சிகைகளிலும் வெளிவரும் கட்டுரைகள், நூல்கள், திரைப்படத் திறனாய்வுகள், வேறு ஆய்வுகளை மதிப்பிடும் அல்லது மீளாய்வு செய்யும் புலமைசார் ஆய்விதழ்களில் வெளியாகும் கட்டுரைகள் துணை மூலங்களாக அமையும்.
# சீன நேபாளப் போர்

## போர் உடன்படிக்கை

நேபாள இராச்சியம், திபெத்தியப் பேரரசு மற்றும் சிங் பேரரசிற்கு இடையே 2 அக்டோபர் 1792ல், பெத்திராவதி எனுமிடத்தில் போர் உடன்படிக்கை செய்து கொள்ளப்பட்டது. போர் உடன்படிக்கையின் விவரங்கள்:  
1. நேபாளம் மற்றும் திபெத் நாடுகள் சிங் பேரரசின் மேலாண்மையை ஏற்று கொள்ளவேண்டும்.
1. திபெத்தின் தலைநகரான லாசாவில், திபெத்தியர்கள் கொள்ளையடித்த நேபாள வணிகர்களின் உடைமைகளுக்கு நட்ட ஈடு வழங்க வேண்டும்.
1. நேபாள வணிகர்கள், திபெத் மற்றும் சீனாவில் வணிகம் செய்யும் உரிமை வழங்கப்பட்டது.
1. திபெத் - நேபாள அரசுகளுக்கிடையே பிணக்குகள் ஏற்பட்டால், இருதரப்பு கோரிக்கையின் படி, சீனப் பேரரசு தலையிட்டு தீர்த்து வைக்கும்.
1. வெளிநாடுகளின் ஆக்கிரமிப்பிலிருந்து நேபாளத்தை காக்க சீனா அரசு உதவியாக இருக்கும்.
1. ஐந்தாண்டுகளுக்கு ஒரு முறை நேபாளம் மற்றும் திபெத் இராச்சியங்கள், சீனாவின் சிங் பேரரசுக்கு திறை செலுத்த வேண்டும்.
# சீன நேபாளப் போர்

## இதனையும் காண்க

- நேபாள திபெத்தியப் போர்
- ஆங்கிலேய-நேபாளப் போர்
- நேபாள இராச்சியம்
# உரைத்தொகுப்பி

போன்ற உரைக்கோப்புத் தொகுப்பியானது, உபுண்டு இயக்குதளத்தில் இயல்பிருப்பாகத் தரப்படுகிறது]]
**உரைத்தொகுப்பி** (text editor) என்பது ஒரு கணிய நிரலாக்கமாகும். இதில் பல வகைகள் உள்ளன. இவற்றினைக் கொண்டு, கணினியில் உரையாவணங்களைத் திருத்த இயலும். பெரும்பாலும், மைக்ரோசாப்டு நிறுவனம் தன் இயக்குதளங்களில் இயல்பிருப்பாக வழங்கும், நோட்பேடு என்பதை மட்டுமே உரைத்தொகுப்பியாக எண்ணுகின்றனர்.  
இந்த பயன்பாட்டு மென்பொருள், உரை வடிவ இடைமுகமாகவும், வரைகலை பயனர் இடைமுகமாகவும் கணினியில் பயன்படுத்தப்படுகிறது. கணினி ஒன்றின் இயக்குதளம் இயங்கத் தேவையான உரைக்கோப்புகளை, இந்த இருவித இடைமுகங்களையும் பயன்படுத்துகிறது.
# அலிசா ஆன் குட்மன்

**அலிசா ஆன் குட்மன்** *(Alyssa Ann Goodman)* (பிறப்பு ஜூலை 1, 1962, நியூயார்க் நகர்) ஓர் அமெரிக்க வானியலாளர் ஆவார். இவர் ஆர்வார்டு பல்கலைக்கழகத்தில் பயன்முறை வானியல் துறைசார்ந்த இராபர்ட் வீலர் வில்சன் கட்டில் பேராசிரியர் ஆவார். இவர் சுமித்சோனிய நிறுவன ஆய்வு இணையரும் ஆவார். மேலும், இவர் புத்தாக்கக் கணிப்புக்கான ஆர்வார்டு முன்முனைவின் நிறுவன இயக்குநர் ஆவார்.
# அலிசா ஆன் குட்மன்

## வாழ்க்கைப்பணி

குட்மன் ஆர்வார்டு சுமித்சோனிய வானியற்பியல் மையத்திலும் மசாசூசட் கேம்பிரிட்ஜ் பல்கலைக்கழகத்திலும் விண்மீன்களுக்கிடையில் அமைந்த அடர்வளிம ஆய்வில் ஈடுபட்டார். குறிப்பாக இவர் உடுக்கண இடைவெளி வளிமங்கள் எப்படி விண்மீன்கள் மாறுகின்றன என்பதில் கவிந்துள்ளது.
குட்மன் விண்மீன்கள் உருவாகும் பகுதிகளின் மு வானளக்கைத் திட்ட முதன்மை ஆய்வாளராக உள்ளார்; இத்திட்டம் பால்வெளியில் அமைந்த மூன்று பெரிய விண்மீனாக்கப் பகுதிகளை முழுமையாக வான்படம் வரைய முயல்கிறது. இவரது சொந்த ஆய்வு பெரிய, பலவகை வானளக்கைகள் குவித்து வைத்துள்ள ஏராளமான தரவுகளைபகுத்தாய்வு செய்து புதிய வழிமுறைகளில் உருவகப்படுத்தும் அல்லது காட்சிப்படுத்தும் முயற்சியில் அண்மையில் குவிந்துள்ளது.  
இவர் கர்டிசு வாங்குடனும் ஜொனாதன் பே உடனும் மிக்ரோசாப்ட் உலகளாவிய தொலைநோக்கித் திட்ட்த்தில் அணுக்கமாகப் பணிபுரிந்துள்ளார். இப்பணி மைக்ரோசாப்ட் ஆய்வகத்திலும் அமெரிக்க வானியல் கழகத்திலும் திறந்த தகவை வாயிலை உருவாக்கவும் உலகளாவிய தொலைநோக்கியின் பயன்பாட்டை மேம்படுத்தவும் நடைபெறுகிறது. உலகளாவிய தொலைநோக்கி என்பது ஒரு கணினி நிர்ல் ஆகும். இந்நிரல் ஆய்வாளருக்கும் கல்வியாளருக்கு ஒரு மெய்நிகர் புடவியை ஒப்புருவாக்கம் செய்து அளிக்கிறது. இவரை 2015 ஆம் ஆண்டின் சிறந்த அறிவியலாளராக அர்வார்டு அறக்கட்டளை தேர்ந்தெடுத்து அறிவித்துள்ளது.  
இவர் பல அரசுசார்ந்த, நிறுவனம் சார்ந்த தரவு தொடர்பான அறிவுரைக் குழுக்களில் பணி செய்துள்ளார். இவற்றில் தேசியக் கல்விக்கழகத்தின் ஆராய்ச்சித்தரவு,தகவல் குழுமம், தேசிய அறிவியல் அறக்கட்டளை நிதிநல்கும் பெருந்தரவுகள் அறவியல், சமூகம் மண்றம் ஆகியன அடங்கும். இவர் 2008 இல் இருந்து 2009 வரை வார ஓய்வு நாட்களில் டபுள்யூஜிபிஎச் தொலைக்காட்சி நிலைய அக அறிஞராக இருந்தார்.
# அலிசா ஆன் குட்மன்

## கல்வி

இவர் நியூயார்க் மாநில, நியூ ஐதே பார்க்கில் உள்ள கெரிக்சு உயர்நிலைப் பள்லியில் படித்தார். பின்னர் இவர் இயற்பியலில் தன் இளமறிவியல் பட்டத்தை1984 இல் மசாசூசட் தொழில்நுட்ப நிறுவனத்திலும் பின்னர் இயற்பியலில் முனைவர் பட்டத்தை 1989 இல் ஆர்வார்டு பல்கலைக்கழகத்திலும் பெற்றார்.
# அலிசா ஆன் குட்மன்

## தகைமைகள்

- வானியலுக்கான நியூட்டன் இலாசி பரிசு, அமெரிக்க வானியல் கழகம், (1997)
# உரைக்கோப்பு

**உரைக்கோப்பு** (Text file/flat file) என்பது கணினிவடிவக் கோப்புகளில் ஒன்றாகும். இது மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்த வரிவடிவத்தை மட்டுமே பெற்றிருக்கும். இதில் எழுத்து வடிவமும், குறியீடுகளும், எண்களும் மட்டுமே அடங்கியிருக்கும். எவ்வித ஊடகக்கோப்புகளையும் தன்னகத்தேப் பெற்றிருக்கும் திறன் இல்லாததாக இருக்கும். கணினி தனக்குரிய தரவுத்தேக்ககத்தில், அதன் உரைக்கோப்பை, அதன் கணினிக்கோப்புக் கட்டகத்தில் சேமித்து, மறுபயன்பாட்டிற்கு நிலைநிறுத்துகிறது. அவ்விதம் நிலைநிறுத்தும் போது, எம்எஸ்-டொஸ் இயுக்குமுறைமைகளில், அக்கோப்பின் இறுதியில் நிறுத்தற்குறியீட்டை( EOF)ப் பயன்படுத்துகிறது. அந்த குறியீட்டு முறைகளை, தற்போதுள்ள புதிய இயக்குதளங்கள் பயன்படுத்துவது இல்லை. எனவே, உரைக்கோப்பு(Text file) என்பது தரவுகல(data container) வகைகளில் ஒன்றாகும். அதனுள் வரியுரைத்(plain text) தேக்கப்படுகிறது. தோற்ற அடிப்படையில் கணினிக்கோப்புகளானது இருவகைப்படும். அதில் ஒன்றே உரைக்கோப்பாகும். மற்றொன்று இருமக்கோப்பு(Binary file) ஆகும்
# உரைக்கோப்பு

## தமிழ் உள்ளீட்டு வேறுபாடு

- லினக்சு வகை கட்டற்ற இயக்குதளங்களில் தமிழை, ஒருங்குறியில் உள்ளீடு செய்து, சேமித்தல் எளிமையானது. வழமை போல, கோப்பில் உள்ளீடு செய்து, சேமிக்கும் பொத்தானை(Ctrl+c) அழுத்தினால் போதுமானது.
- வின்டோசு போன்ற காப்புரிமையுள்ள இயக்குதளங்களில், தமிழை சேமித்தல், பல படி நிலைகளைக் கடந்தே செய்ய வேண்டியுள்ளது. சேமிக்கும் பொத்தானை அழுத்தியவுடன் சேமிக்காமல், சில தெரிவுகளைக் கேட்கும், உரிய தெரிவுகளை, நாம் தேர்ந்தெடுக்கா விட்டால், நாம் சேமித்த தமிழ் உள்ளீடுகள் அனைத்தும் கேள்விக்குறிகளாக மாறி, நாம் தட்டச்சு செய்த உள்ளீடுகள் அழிந்து விடும். ஏனெனில், பல வின்டோசு இயக்குதளங்கள், அமெரிக்க தரமுறைகளுக்கான தேசிய பயிலக குறியீட்டு முறைமைகளை(ANSI encoding system) இயல்பிருப்பாகப் பெற்றிருக்கிறது.
# நாகமலை அழகி

***நாகமலை அழகி*** (*Naagamalai Azhagi*) 1962 ஆம் ஆண்டு வெளியான ஒரு இந்திய தமிழ்த் திரைப்படமாகும். ஜி. விஸ்வநாதன் இந்தத் திரைப்படத்தை இயக்கியிருந்தார். இத் திரைப்படத்தில் எம். ஆர். ராதா, சி. லீலா ஆகியோர் முக்கிய கதா பாத்திரங்களில் நடித்திருந்தனர்.
# நாகமலை அழகி

## பாடல்கள்

இத்திரைப்படத்திற்கு எஸ். பி. கோதண்டபாணி இசையமைத்திருந்தார். *வண்டு வந்து மெல்ல மெல்ல*. என்ற ஒரு பாடலுக்கு மட்டும் டி. ஏ. மோதி இசையமைத்தார். இளங்கவி முத்துக்கூத்தன், சிட்டிபாபு, கு. மா. கிருஷ்ணன் ஆகியோர் பாடல்களை யாத்தனர்.  
| 1 | "நாகம் குடை பிடிக்க" | சீர்காழி கோவிந்தராஜன் & குழுவினர் | இளங்கவி முத்துக்கூத்தன் | 05:19 |  |
| --- | --- | --- | --- | --- | --- |
| 2 | "எட்டி நின்னு எனக்கே வலை விரிச்சா" | கே. ஜமுனா ராணி & குழுவினர் | 04:01 |  |  |
| 3 | "கொஞ்சி கொஞ்சி பேசலாம்" | பி. பி. ஸ்ரீனிவாஸ் & எல். ஆர். ஈஸ்வரி | 04:02 |  |  |
| 4 | "வண்டு வந்து மெல்ல மெல்ல" | ஏ. எல். ராகவன் & கே. ஜமுனா ராணி | சிட்டிபாபு | 03:31 |  |
| 5 | "உன் இதய நாதமும் என்னுயிர் கீதமும்" | பி. சுசீலா | கு. மா. கிருஷ்ணன் | 05:32 |  |
| 6 | "மாமான்னு சொல்லிக் கூப்பிடவா" | எஸ். ஜானகி & எல். ஆர். ஈஸ்வரி | இளங்கவி முத்துக்கூத்தன் | 03:48 | } |
# சமூக ஆய்வு

**சமூக ஆய்வு** (Social research) என்பது, ஒரு முறையான திட்டத்தின் அடிப்படையில் சமூக அறிவியலாளர்களால் நடத்தப்படும் ஆய்வு ஆகும். சமூக ஆய்வு முறைகளைக் அளவறி ஆய்வு, பண்பறி ஆய்வு என இரண்டாகப் பிரிக்கலாம். அளவறி ஆய்வு முறைகள் சமூகத் தோற்றப்பாடுகளை அளவிடக்கூடிய சான்றுகளின் ஊடாக அணுகுகின்றன. இவை, உண்மையானவையும் நம்பத்தகுந்தனவுமான முடிவுகளை எட்டுவதற்குப் பெரும்பாலும் புள்ளியியல் பகுப்பாய்வுகளில் தங்கியுள்ளன. பண்பறி ஆய்வுகள் சமூகத் தோற்றப்பாடுகளை விளங்கிக்கொள்வதற்கு, நேரடிக் கவனிப்பு, பங்கேற்பாளருடனான தொடர்பாடல்கள், நூல்களின் பகுப்பாய்வு போன்றவற்றுக்கு அழுத்தம் கொடுக்கின்றன. அத்துடன் இவை, பொதுமைப்படுத்தலிலும் பார்க்கச் சூழ்நிலை சார்ந்த தற்சார்பான துல்லியத்துத்துக் கூடுதல் அழுத்தம் கொடுக்கக்கூடும்.  
ஆய்வு முறைகள் அளவறி முறை, பண்பறி முறை என இரண்டாக வகைப்படுத்தப்பட்டாலும், பெரும்பாலான முறைகள் இரண்டு வகைகளின் கூறுகளையும் கொண்டிருக்கின்றன. எடுத்துக்காட்டாக, பண்பறி முறைத் தரவுகளின் பகுப்பாய்வில் முதல் தரவுகளை முறையான தகவல்களாகக் குறிமுறையாக்கம் செய்வதற்குக் கட்டமைக்கப்பட்ட அணுகுமுறை பயன்படுகிறது. ஆகவே, இரண்டு முறைகளையும் வேறுபடுத்துவதற்கு அவற்றிடையே எளிமையான எல்லைக்கோடு ஒன்று இல்லாமல், அளவறி முறைக்கும், பண்பறி முறைக்கும் இடையே சிக்கலான தொடர்பு காணப்படுகிறது.  
பெருமளவாகப் பரந்து காணப்படும் சமூகத் தோற்றப்பாடுகளைப் பகுப்பாய்வு செய்வதற்குச் சமூக அறிவியலாளர்கள் பல்வேறு முறைகளைப் பயன்படுத்துகின்றனர். இவை பல கோடி தனியாட்களிடமிருந்து பெறப்படும் குடிமதிப்பு ஆய்வுத் தரவுகள் முதல், ஒற்றை ஆளின் சமூக அனுபவங்களில் ஆழமான பகுப்பாய்வுகள் வரையும்; தற்காலத் தெருக்களில் என்ன நடக்கிறது என்பதைக் கண்காணிப்பதில் இருந்து, பழங்கால வரலாற்று ஆவணங்களை ஆய்வு செய்வதுவரை வேறுபடுகின்றன. செந்நெறிச் சமூகவியலிலும், புள்ளியியலிலும் உருவான முறைகள், அரசறிவியல், ஊடக ஆய்வு, சந்தை ஆய்வு போன்ற பிற துறைகளின் அடிப்படைகளாக உள்ளன.
# நேபாள திபெத்தியப் போர்

**நேபாள திபெத்தியப் போர்** (**Nepalese–Tibetan War**) நேபாள இராச்சியப் படைகளுக்கும், சீனாவின் சிங் பேரரசின் கீழ் இருந்த திபெத்தியப் படைகளுக்கும் இடையே 1855 - 1856ல் திபெத்தில் நடைபெற்றது. போரில் திபெத்தியப் படைகளை தோற்கடித்து நேபாளப் படைகள் வென்றது.
# நேபாள திபெத்தியப் போர்

## பின்னணி

1972ல் நடைபெற்ற சீன நேபாள போருக்குப் பின் திபெத்தியர்களுடன் நல்லுறவு காத்த நிலையில், 1850ல் சிங் பேரரசில் *தைப்பிங் கிளர்ச்சி* மூண்டது. இந்நிலையை தனக்கு சாதகமாக பயன்படுத்திக் கொண்ட நேபாள பிரதம அமைச்சரும், தலைமைப் படைத்தலைவருமான ஜங் பகதூர் ராணா, சீனாவின் தலையீடு இன்றி திபெத்தை கைப்பற்ற முடிவு செய்தார்.
# நேபாள திபெத்தியப் போர்

## போர்

ஏப்ரல் 1855ல் நேபாளப் படைத்தலைவர்கள் பொம் பகதூர் குன்வர், தீர் சம்செர் பகதூர் குன்வர், கிருஷ்ண தேஜ் குன்வர், பிரிதிவி தேஜ் குன்வர் ஆகியோர் தலைமையில், நேபாள - திபெத்திய எல்லைப் பகுதிகளான கெரூங், கூட்டி, ஹும்லா, ஓலங்சுங்கோலாவில் மொத்தம் 34,906 நேபாள போர் வீரர்கள், 36 துப்பாக்கிப்படை வீரர்கள் மற்றும் எட்டு பீரங்கிகளுடன், திபெத்தை ஆக்கிரமிக்க ஆயத்த நிலையில் இருந்தனர்.  
திபெத்திய படைத்தலைவர் சேத்தியா கஜி தலைமையில் 98,000 படைவீரர்கள், நேபாளப் படைகளை எதிர் கொள்ள ஆயத்தமாக இருந்தனர். போரில் நேபாளப் படைகள், திபெத்தின் கூட்டி, கெராங், டிஜாங்கா போன்ற பகுதிகளை நேபாளப் படைகள் கைப்பற்றியது.
# நேபாள திபெத்தியப் போர்

## போரின் முடிவில்

தப்தலி உடன்படிக்கையின் படி, போரில் தோற்ற திபெத்தியப் பேரரசு, ஆண்டுதோறும் பத்தாயிரம் ரூபாய், நேபாள இராச்சியத்திற்கு போர் ஈட்டுத் தொகை செலுத்த ஒப்புக்கொண்டது. மேலும் திபெத்திய தலைநகரமான லாசாவில், நேபாள வணிக மையம் அமைத்துக் கொள்ளவும், திபெத்திய அரசவையில் ஒரு நேபாள முகமையாளரை அமர்த்திக் கொள்ளவும் திபெத் ஒப்புக்கொண்டது.
# நேபாள திபெத்தியப் போர்

## இதனையும் காண்க

- சீன நேபாளப் போர்
- ஆங்கிலேய-நேபாளப் போர்
- நேபாள இராச்சியம்
- நேபாளத்தின் வரலாறு
- நேபாள காலக் கோடுகள்
- திபெத்தியப் பேரரசு
- யுவான் ஆட்சியில் திபெத்
- குயிங் ஆட்சியில் திபெத்
- திபெத் மீதான பிரித்தானியப் படையெடுப்பு – 1904
- லாசா உடன்படிக்கை - 7 செப்டம்பர் 1904
- திபெத் மீதான சீனாவின் படையெடுப்பு (1910)
- திபெத் (1912–1951)
- திபெத்தை சீன மக்கள் குடியரசுடன் இணைத்தல் - 1951
- 1959 திபெத்தியக் கிளர்ச்சி
- திபெத் தன்னாட்சிப் பகுதி - 1965 முதல் சீனாவின் கீழ்
- திபெத்தியர்களின் மைய நிர்வாகம்
- தலாய் லாமா டென்சின் கியாட்சோ
# அளவறி ஆய்வு

இயற்கை அறிவியல்களிலும், சமூக அறிவியல்களிலும், **அளவறி ஆய்வு** (quantitative research) என்பது, புள்ளியியல், கணிதவியல், கணினி நுட்பங்கள் என்பவற்றினூடாக, கவனிக்கக்கூடிய தோற்றப்பாடுகள் தொடர்பான முறைப்படியான பட்டறிவுசார் ஆய்வு ஆகும். தோற்றப்பாடுகள் தொடர்பில் கணித மாதிரிகள், கோட்பாடுகள், எடுகோள்கள் ஆகியவற்றை உருவாக்கிப் பயன்படுத்துவதே அளவறி ஆய்வின் நோக்கமாகும். அளவிடல் வழிமுறையே அளவறி ஆய்வில் முக்கியமானது. ஏனெனில், பட்டறிவுசார் கவனிப்புக்கும், அளவுசார் தொடர்புகளின் கணித வெளிப்பாட்டுக்கும் இடையிலான அடிப்படை இணைப்பை அளவிடல் வழிமுறையே தருகிறது. அளவுசார் தரவுகள் என்பன புள்ளிவிபரங்கள், நூற்றுவீதங்கள் போன்று எண் வடிவில் அமைந்தவை.
# யோக்கிம் பிராங்கு

**யோக்கிம் பிராங்கு** (*Joachim Frank*, **ஜோக்கிம் பிராங்க்**, பிறப்பு: 12 செப்டம்பர் 1940) ஒரு ஜெர்மானிய அமெரிக்கர், கொலம்பியா பல்கலைக்கழகம், நியூயார்க் நகரம் வசிக்கும் உயிர் இயற்பியலாளர் மற்றும் உயிரியல் மூலக்கூறுகளுக்கான ஒற்றைத் துகள் தாழ்வெப்ப எலக்ட்ரான் நுண்ணோக்கி துறையை தோற்றுவித்தவர். இவர் 2017 ஆம் ஆண்டின் வேதியலுக்கானநோபல் பரிசுரிச்சர்டு ஹென்டர்சன் மற்றும் ஜாக்ஸ் துபோகேத் ஆகியோருடன் இணைந்துப் பெற்றார். பாக்டீரியா மற்றும் யூக்கரியோட்ஸ் ஆகியவற்றிலிருக்கும் ரைபோசோமின் கட்டமைப்பு மற்றும் செயல்பாட்டை ஆராய்வதற்கு குறிப்பிடத்தக்க பங்களிப்பை செய்தார்.
# யோக்கிம் பிராங்கு

## வாழ்க்கை மற்றும் ஆராய்ச்சிப் பணி

பிரான்க் வெய்டெனா/சீகிலில் பிறந்தார். ஃப்ரைபர்க் பல்கலைக்கழகத்தில் 1963 ஆம் ஆண்டில் இளங்கலை அறிவியல் பிரிவில் இயற்பியலில் பட்டம் பெற்றார். வால்டர் ரோல்வாகன் வழிகாட்டின்படி லுட்விக் மாக்ஸிமில்லியன்ஸ் முனிச் பல்கலைகழகத்தில் தனது ஆராய்ச்சியான தங்கம் அதன் உருகும் புள்ளியில் துணை எலக்ட்ரான் உமிழ்வு பற்றிய கட்டுரைக்குப் 1967 ஆம் ஆண்டில் பட்டயம் பெற்றார். பிரான்க் தனது முனைவர் பட்டத்தை முனிச் தொழில்நுட்ப பல்கலைகழகத்தில் உள்ள வால்டர் ஹோப்ஸ் மேக்ஸ் பிளான்க் ஆராய்ச்சிக் கூடத்தில் (தற்போது மேக்ஸ் பிளான்க் உயிர் வேதியல் நிறுவனம்) பட வேறுபாடு மற்றும் புனரமைப்பு முறைகளைப் பயன்படுத்தி அதிக துள்ளிய எலக்ட்ரான் நுண்ணோக்கி பற்றிய ஆராய்ச்சிக் கட்டுரைக்காக 1970 ஆம் ஆண்டில் முனைவர் பட்டம் பெற்றார்.
# யோக்கிம் பிராங்கு

## விருதுகள்

- 2017 வேதியியலுக்கான நோபல் பரிசு
# அமந்தா பாவுவேர்

**அமந்தா எலைன் பாவுவேர்** *(Amanda Elaine Bauer)* (பிறப்பு: 26 மே 1979) ஓர் அமெரிக்கத் தொழில்முறை வானியலாளர் அறிவியல் பரப்புரையாளரும் ஆவார். இவர் இப்போது அரிசோனாவில் உள்ள டசுக்கன் பெரிய அளக்கைத் தொலைநோக்கியில் கல்வி, மக்கள் பரப்புரைத் தலைவராக உள்ளார். இவர் 2013 முதல் 2016 வரை ஆத்திரேலிய வான்காணகத்தில் ஆராய்ச்சி வானியலாளராக உள்ளார். இவரது முதன்மையான ஆய்வுப் புலம் பால்வெளி உருவாக்கமும் அது புது விண்மீன்கள் தோற்றுவித்தலும் ஆகும். தொடக்கப் பால்வெளி புது விண்மீன்களின் உருவாக்கத்தை உடனே நிறுத்திவிடுதலைப் பற்றியும் தன் ஆய்வில் கவனம் செலுத்துகிறார்.
இவர் பொதுமக்களால் இவரது கல்விக்காகவும் பரப்புரைக்காகவும் அறியப்பட்டவர்.
# அமந்தா பாவுவேர்

## இளமையும் கல்வியும்

இவர் அமெரிக்காவில் ஓகியோ மாநிலத்தில் சிஞ்சினாட்டியில் பிறந்து வளர்ந்தார்.
இளமையில் இருந்தே இவர் வானியலில் ஆர்வம் பூண்ட்ருந்தார். இவர் பள்ளிக் கணிதவியல் குழுவில் இருந்தார். ஆனால் அப்பொது இதுவே தன் வாழ்க்கையாக மலரும் என எதிர்பார்க்கவில்லை.
சிஞ்சினாட்டி பல்கலைக்கழக்க் கல்லூரியில் இவர் முதலில் பிரெஞ்சு படித்தாலும், விரைவில் அறிவியலுக்கு மாறியுள்ளார். இவர் வெளிநாட்டுக்குச் செல்ல முடியாததாலும் அங்கே வானியல் துறை இல்லாததாலும் இயற்பியலில் பட்டம் பெற்றுள்ளார்.
# அமந்தா பாவுவேர்

## சொந்த வாழ்க்கை

இசைமாந்தல், பாடிவாழ்க்கை, குதித்தல், நீச்சல் ஆகியவை இவருக்கு மிகவும் பிடிதவை. இவர் இசைவிழாக்களுக்குச் செல்லுதல், அங்கே நண்பரோடு அளவளாவுதல், இசைகேட்டு மகிழ்தல், தீக்காய்தல் விண்மீன்களின் கீழே படுத்துறங்கல் ஆகியவை எனக்கு மிகவும் பிடித்தவை என அவரே கூறுகிறார்.  
இவர் 2016 பிப்ரவரியில் இதா உலூனா எனும் பெண்மகவைப் பெற்றெடுத்தார்.
# அமந்தா பாவுவேர்

## விருதுகளும் தகைமையும்

- 2016: அறிவியல் செய்தி முதல் இதழ்ப் பதிப்பில் வந்த STEM வாழ்க்கைப்பணி விவரத் தொகுப்பு.
- 2015: "ஆத்திரேலியாவின் புதிய தலைமுறை உணர்ச்சி சான்ற அறிவியல் பரப்புரையாளர்களைக் கண்டறிய" நியூசவுத் வேல்சும் ஆத்திரேலிய ஒலிபரப்புக் குழுமத்தின் தேசிய வானொலியும் நடத்திய *Top 5 under 40* போட்டியில் வெற்றிபெற்ற முதல் ஐவருள் ஒருவர்.
- 2015: ஆத்திரேலிய இயற்பியல் நிறுவனத்தின் இயற்பியலுக்கான NSW சமூகப் பரப்புரை விருது.
- 2014முதல் 2016 வரை ஆத்திரேலிய வானியல் கழகத்தின் கல்வி, பொதுமக்கள் பரப்புரை அத்தியாயத்தின் முடுக்கக் குழுவின் உறுப்பினர் (EPOC)
- 2010முதல் 2013 வரை ஆத்திரேலிய ஆராய்ச்சி மன்றத்தின் மீயறிவியல் ஆய்வுநல்கை (ஆத்திரேலிய வானியல் கழகத்தில் மிகச் சிறந்த தொடக்க வாழ்க்கை ஆய்வுக்காக).
- 2013: தொழிலகத் துறையின் சிறந்த புத்தாக்க விருது.
- ஆத்திரேலிய வானியல் கழகத்தின் குழு உறுப்பினர்.
- 2012: புத்தறிவியல் ஊடகப் போட்டியின் தேசிய அறுதி வெற்றியாளர்
- 2012: "அறிவியல் சந்திப்புகள் பாராளுமன்றத்தில்" ஆத்திரேலிய வானியல் கழகப் பொறுப்பாளர்.
- 2009: பிரித்தானிய அறிவியல் கழகத்தின் செயல்நெறிமுறை நல்கை விருது
- 2006, 2007: நாசா/டெக்சாசு விண்வெளி நல்கைக் கூட்டிணையத்தின் பட்ட ஆய்வுநல்கை
# ஆந்திரியா கியேசு

**ஆந்திரியா மியா கியேசு** (*Andrea Mia Ghez*, பிறப்பு: சூன் 16, 1965) அமெரிக்க வானியலாளரும், கலிபோர்னியா பல்கலைக்கழகத்தில் இயற்பியல், வானியல் துறைப் பேராசிரியரும் ஆவார். பால்வழி அண்டத்தின் மையம் பற்றிய ஆய்வுகளுக்காக இவர் அறியப்படுகிறார். இவர் 2004 இல் அமெரிக்காவில் தம் புலங்களில் நல்ல புரிதல் வாய்ந்த தலைசிறந்த 20 அறிவியலாளர்களில் ஒருவராக டிசுகவர் இதழால் அறிவிக்கப்பட்டார். இப்பரிசின் அரைப்பங்கு இரைனாடு கென்செல்லுக்கும் பகிர்ந்தளிக்கப்பட்டது. மற்றைய அரைப்பங்கு உரோசர் பென்ரோசுக்கு வழங்கப்பட்டது. இயற்பியல் நோபல் பரிசினைப் பெறும் நான்காவது பெண் இவராவார். நம் பால்வழியின் விண்மீன் பேரடையின் நடுவே கருந்துளை எனப் பொதுவாக அங்கீகரிக்கப்பட்டுள்ள மீப்பெரும் இறுக்கமான பொருளைக் கண்டுபிடித்ததற்காக இவர்களுக்கு நோபல் பரிசு வழங்கப்பட்டது.
# ஆந்திரியா கியேசு

## இளமை

சிகாகோவில் பிறந்து வளர்ந்த ஆந்திரியா கியேசு, முதலில் பாலே நடனக்காரியாக விரும்பினார். அப்பொல்லோ திட்டத்தில் நிலாவில் மாந்தர் இறங்கிய காட்சி, இவருக்குத் தான் முதல் விண்வெளி வீராங்கனையாகத் திகழவேண்டும் எனும் ஆசையைத் தூண்டிவிட்டுள்ளது. இவரது தாயும் இந்த இலக்கை விரும்பி ஆதரவு தந்துள்ளார். இவரது முற்காட்டு பெண்மணியாக இவரது பள்ளி வேதியியல் ஆசிரியை விளங்கியுள்ளார். இவர் கல்லூரியில் முதலில் கணிதம் பயிலத் தொடங்கினாலும் பின்னர் இயற்பியலுக்கு மாறியுள்ளார். இவர் இயற்பியலில் இளமறிவியல் பட்டத்தை 1987 இல் மசாசூசட் தொழில்நுட்பக் கழகத்திலும் முனைவர் பட்டத்தை கலிபோர்னியா தொழில்நுட்ப நிறுவனத்தில் 1992 இல் ஜெரி நியூகேபாவுவேர் கீழும் பெற்றுள்ளார்.
# ஆந்திரியா கியேசு

## சொந்த வாழ்க்கை

ஆந்திரியா கியேசு புவியியலாளரும் இரேண்டு குழுமத்தில் ஆய்வாளருமான தாம்-லா தவுரெத்தியை மணந்துகொண்டார். இவர் களுக்கு இரு ஆண்மகவுகள் உண்டு. எவான் 2001 இலும் மைல்சு 2005 இலும் பிறந்தனர். நீச்சலில் ஆர்வம் கவிந்த இவர் Masters Swim Club இல் உள்ளார். இவர் இடையிடையே அறிவியல் பணிக்கு விடுப்பு கொடுத்து நீச்சலில் கலந்துகொள்கிறார்.
# ஆந்திரியா கியேசு

## தகைமைகளும் விருதுகளும்

- வானியலுக்கான அன்னி ஜே. கேனன் விருது (1994)
- பக்கார்டு ஆய்வு விருது (1996)
- அமெரிக்க வானவியல் கழகத்தின் வானியலுக்கான நியூட்டன் லேசி பியர்சு பரிசு (1998)
- சேக்கிளர் பரிசு (2004)
- வானியலில் கிராஃபோர்டு பரிசு (2012)
- இயற்பியலுக்கான நோபல் பரிசு (2020)
# ஆந்திரேயா கோம்பாக்

**ஆந்திரேயா கோம்பாக்** *(Andreja Gomboc)* (பிறப்பு: 10 நவம்பர் 1969) ஒரு சுலோவேனிய வானியற்பியலாளர் ஆவார்.
# ஆந்திரேயா கோம்பாக்

## வாழ்க்கை

இவர் சுலோவேனியாவில் மர்சுகா சொபோத்தாவில் பிறந்தார்.  
இவர் கணிதவியல், இயற்பியல் புலத்தில் 1995 இல் இளவல் பட்டத்தை இலியூபிலியானா பல்கலைக்கழகத்தில் பெற்றார். இவரது பட்ட ஆய்வுத் த்லைப்பு *கருந்துளையில் வீழும் விண்மீன்களின் தோற்றம்* (*Kako je videti padec zvezde v črno luknjo.*) என்பதாகும்.
# கல்வி ஈவு

**கல்வி ஈவு **(Educational quotient - EQ) என்பது பொதுக் கல்வியில், பாட அறிவில் ஒருவரின் நிலையைக் கண்டறிய அல்லது மதிப்பிட வடிவமைக்கப்பட்ட ஒரு தரநிலையாக்கப்பட்ட சோதனையாகும். இது நுண்ணறிவு எண்<nowiki/>ணுடன் தொடர்பு கொண்டதாக இருப்பினும், இதற்கும் நுண்ணறிவு எண்ணுக்கும் எந்த வித நேரடித் தொடர்பும் இல்லை.  
நுண்ணறிவு எண் அதிகமாகக் கொண்ட ஒருவர் ஒரு குறிப்பிட்ட பாடத்தில் குறைவான கல்வி ஈவு கொண்டவராகவோ அல்லது ஒரு பாடத்தில் அதிக கல்வி ஈவு கொண்ட ஒருவர் நுண்ணறிவு ஈவு குறைந்தவராகவோ கூட இருக்கலாம். ஒரு தனிநபரின் கல்வி ஈவானது, அகன்ற வீச்சையுடைய அடைவுச் சோதனையின் முடிவுகளைஅவரவரின்நுண்ணறிவுஎண்ணால்வகுத்துகிடைக்கும்மதிப்பினைநுாறால் (100)பெருக்கக்கிடைப்பதாகும். வேறுவிதமாகக் குறிப்பிடுவதென்றால், ஒருவரின் கல்வி வயதை கால வயதால் வகுத்து கிடைக்கும் மதிப்பை நுாறால் (100) பெருக்கக் கிடைப்பதாகும்.
# சூரிய மாறிலி

மேலடுக்கில் சூரியக் கதிர்வீச்சு, அலையெண்ணுடன் நேரோட்ட அளவில் குறிக்கப்பட்டுள்ளது.]]
**சூரிய மாறிலி** (**solar constant**) என்பது பாய அடர்த்தி (flux density) அளவீடு ஆகும். இது சூரியனின் சராசரி மின்காந்தக் கதிர்வீச்சு ஒரலகு பரப்பின் மீது செங்குத்தாக விழும் போது, சூரியனும் பூமியும் சராசரி தூரத்தில் இருக்கும் போது (அதாவது ஒரு வானியல் அலகு ) சராசரி மின்காந்தக் கதிர்வீச்சின் அளவு ஆகும். சூரிய மாறிலி என்பது கண்ணுக்குப் புலனாகும் மின்காந்தக் கதிர்வீச்சு மட்டுமல்லாது, அனைத்து வகை மின்காந்தக் கதிர்வீச்சுகளுக்கும் பொதுவானது. செயற்கைக் கோள் உதவியுடன், இதன் அளவு 1.361 கிலோ வாட்/மீட்டர்<sup>2</sup> (kW/m²) என கணக்கிடப்பட்டுள்ளது.
ஒளியின் வேகம் போல சூரிய மாறிலி ஒரு இயற்பியல் மாறிலி அல்ல. சூரிய மாறிலி என்பது இடத்திற்கு இடம் மாறும் ஒரு அளவின் சராசரி ஆகும்.
# சூரிய மாறிலி

## கணக்கிடல்

சூரியக் கதிர்வீச்சு (Solar irradiance) செயற்கைக் கோள் உதவியுடன், புவி வளிமண்டலத்திற்கு மேலே இருந்து அளக்கப்படுகிறது.  
பின்னர் சூரியக் கதிர்வீச்சு, எதிர் இருமடி விதியின் அடிப்படையில் ஒரு வானியல் அலகு தூரத்தில் இருக்கும் சூரிய மாறிலியின் அளவு கணக்கிடப்படுகிறது.  
அதன் சராசரி அளவு
# சூரிய மாறிலி

## வரலாற்றில் சூரிய மாறிலி அளவீடுகள்

1838 ல் கிளாடு பவுலட் (Claude Pouillet) தனது எளிய கதிரவ அனல்மானியின் மூலம் சூரிய மாறிலியின் அளவை தோராயமாக 1.228&nbsp;kW/m² எனக் கணக்கிட்டார், இது இன்றைய அளவிற்கு மிக நெருக்கமாக உள்ளது.  
1875 ல் பிரெஞ்சு நாட்டை சேர்ந்த சூல்சு வயோல் (Jules Violle) சூரிய மாறிலியின் அளவை 1.7&nbsp;kW/m² எனக் கணக்கிட்டார்.
1884 ல் கலிபோர்னியாவைச் சேர்ந்த சாமுவேல் பியேர்பாயிண்ட் இலாங்லே சூரிய மாறிலியின் அளவை 2.903&nbsp;kW/m² எனக் கணக்கிட்டார்.  
1902 முதல் 1957 வரை சார்லசு கிரேலி அபெட் (Charles Greeley Abbot) மிக உயரமான பகுதியிலிருந்து சூரிய மாறிலியின் அளவை 1.322 மற்றும் 1.465&nbsp;kW/m² இடையே இருப்பதைக் கண்டறிந்தார். சூரிய மாறிலியின் அளவில் ஏற்படும் மாற்றத்திற்குக் காரணம், சூரியனில் ஏற்பட்ட மாற்றமே அன்றி புவி வளி மண்டலத்தால் அல்ல என்பதைக் கண்டறிந்தார்.  
1954 ல் சூரிய மாறிலியின் அளவு 2.00 கலோரி/ நிமிடம்/ சதுர செமீ ± 2% என கணக்கிடப்பட்டது.
# சூரிய மாறிலி

## மற்ற கருவிகளுடன் ஒரு ஒப்பீடு

### சூரியக் கதிர்வீச்சு

நேரடியாக வரும் சூரியக் கதிர்வீச்சு, புவி வளி மண்டலத்தில் 6.9% அளவிற்கு ஓராண்டிற்கு மாறுகிறது (சூரிய மாறிலி மாறும் வீதம் சனவரி முதல் 1.412&nbsp;kW/m² சூலை வரை 1.321&nbsp;kW/m²), இது சூரியனுக்கும் புவிக்கும் இடையையுள்ள தூரம் மாறிக்கொண்டேயிருப்பதால் இந்த மாற்றம் நிகழ்கிறது.  
சூரிய மாறிலியை அளப்பதற்கு 1 வானியல் அலகை தூரமாகக் கொள்வதால் புவிச் சுற்றுப்பாதையின் வட்டவிலகல், அதன் அளவை மாற்றுகிறது.
# சூரிய மாறிலி

## மற்ற கருவிகளுடன் ஒரு ஒப்பீடு

### தோற்றப்பருமன்

சூரிய மாறிலி என்பது கட்புல ஒளிக்கு மட்டுமல்ல, அனைத்து மின்காந்த நிழற்பட்டையின் அலைநீளங்களுக்கும் பொருந்தும். சூரியனின் தோற்ற ஒளிப்பொலிவெண் மற்றும் சூரிய மாறிலி ஆகிய இரண்டும் சூரியனின் ஒளிப்பொலிவின் அளவைக் குறிக்கிறது. ஆனால் சூரியனின் தோற்ற ஒளிப்பொலிவெண் என்பது சூரியனின் கட்புல வெளிப்பாட்டை (visual output) மட்டுமே குறிக்கிறது.
# சூரிய மாறிலி

## மற்ற கருவிகளுடன் ஒரு ஒப்பீடு

### சூரியனின் முழுக் கதிர்வீச்சு

புவியின் கோணவிட்டம், சூரியனிவிருந்து பார்க்கும் போது 1/11,700 ரேடியன்கள் ஆகும் (அதாவது 18 விகலைகள் (arc-seconds)). புவியின் திண்மக் கோணம் (solid angle) , சூரியனிவிருந்து பார்க்கும் போது 1/175,000,000 ஸ்டீரேடியன்கள் ஆகும். புவியால் பெறப்படும் சூரிய ஆற்றலைப் போல் 2.2 பில்லியன் (நூறு கோடி) மடங்கு சூரிய ஆற்றலை சூரியன் வெளிவிடுகிறது, வேறு அலகில் கூறினால் 3.86&மடங்கு;10<sup>26</sup> வாட் ஆகும்
# சூரிய மாறிலி

## சூரியனின் கதிர்வீச்சிலுள்ள மாற்றங்கள்

1978 முதல் வான்வெளியில் சூரிய மாறிலியின் அளவு கணக்கிடப்பட்டது. எடுக்கப்பட்ட சூரிய மாறிலியின் அளவுகள் ஒரே மாதிரியான அளவுகளைப் பெற்றிருக்கவில்லை. 11ஆண்டுகள் கொண்ட சூரியப் புள்ளியின் மாற்றம் ஏற்படும் சூரிய சுழற்சியைப் (solar cycle) பொறுத்து மாறுகிறது. சூரியக் கதிர்வீச்சு சூரிய சுழற்சியைப் பொறுத்து மாறுகிறது. சில சூரிய சுழற்சிகள்: 11 ஆண்டுகள் ச்வாபே சுழற்சி (Schwabe), 88 ஆண்டுகள் கிளேசுபெர்க் சுழற்சி (Gleisberg), 208 ஆண்டுகள் டி-விரிசு சுழற்சி (DeVries) and 1,000 ஆண்டுகள் எடி சுழற்சி (Eddy).
# சூரிய மாறிலி

## வளிமண்டலத்தால் ஏற்படும் சூரியனின் கதிர்வீச்சிலுள்ள மாற்றங்கள்

சூரிய ஆற்றலில் 75% அளவு புவியின் பரப்பை அடைவதாக கண்டறியப்பட்டுள்ளது. மேகங்களில்லா வளிமண்டலம் கூட சூரிய ஆற்றலை சிறிதளவு எதிரொளிக்கிறது. குறைந்தளவு மேகங்கள் 50% சூரிய ஆற்றலையும், அதிக அளவு மேகங்கள் 40% சூரிய ஆற்றலையும் எதிரொளிக்கிறது
அதிக அளவு மேகங்களுள்ள இடத்தில் சூரிய மாறிலி 550&nbsp;W/m² மற்றும் மேகங்களில்லா இடத்தில் சூரிய மாறிலி 1025&nbsp;W/m² எனவும் கணக்கிடப்பட்டது.
# சூரிய மாறிலி

## மேலும் பார்க்க

- சூரிய ஒளி
- சூரியக் காற்று
- சூரியக் குடும்பத்தின் தோற்றமும் பரிணாம வளர்ச்சியும்
- ஞாயிறு (விண்மீன்)
- விண்மீன் படிமலர்ச்சி
# வகுப்பறைச் சூழல்

**வகுப்பறைச் சூழல் **(Classroom Climate)என்பதுஒருவகுப்பறையின்சமூக,மனவெழுச்சிசார்ந்தமற்றும்இயற்சூழல்சார்ந்தசூழல் கூறுகளைக் குறிப்பதாகும்.இது மாணவனின்வளர்ச்சிமற்றும்நடத்தையைபாதிக்கக்கூடியஆசிரியரின் தாக்கத்தைப் பற்றிய கருத்தியலாகும்.மாணவனின் நடத்தையானது, ஒப்பார் குழுவினரின் இடைவினைகளில்தாக்கத்தை ஏற்படுத்துகிறது. இத்தகைய நடத்தைகளின் மீது தாக்கத்தை ஏற்படுத்தும் பொறுப்பு கற்பிப்பவரையே சார்கிறது. கற்பிப்பவர் வகுப்பினைக் கையாளும் விதமானது, கற்றலுக்கு சாதகமற்ற சூழலை விடவும், நேர்மறையான தாக்கத்தை ஏற்படுத்துவதாக இருக்க வேண்டும். வகுப்பறையில் ஒரு ஆசிரியர் "கண்ணுக்கு தெரியாத கரமாக” இருக்க வேண்டும் என்று பென்சில்வேனியா மாநிலப் பல்கலைக்கழக குழந்தை ஆய்வு மைய இயக்குநரும் மற்றும் உளவியல் பேராசிரியருமான முனைவர் காரென் எல்.பியர்மென் கருதுகிறார்.
# வகுப்பறைச் சூழல்

## நேர்மறையான வகுப்பறைச் சூழலின் நோக்கம்

ஆசிரியர்கள் தங்கள் மாணவர்களை அந்நியப்படுத்தாமல், அவர்களுக்கு வழிகாட்ட கற்றுக் கொள்ள வேண்டும். மாணவர்களின் நன்னலத்தின் பாதுகாப்பே, ஒப்பார் குழுவினர் மற்றும் ஆசிரியருடனான சமூக உறவுகளின் வளர்ச்சியில் முக்கியத்துவம் வாய்ந்ததாக இருக்கிறது. கல்வியானது, அனைத்துத்தரப்பினரையும் உள்ளடக்கியதாக மாற, மாற ஆசிரியர்கள் மாணவர்களின் குழுக்களை எப்படி ஒழுங்குபடுத்துவது, எப்படிப்பட்ட குழுக்களை அமைப்பது ஒரு சாதகமான சூழலுக்கு வழிவகுக்கும் போன்றவற்றை அறிந்து கொள்வது அவசியமாகிறது. நன்கு ஒழுங்கமைக்கப்பட்ட வகுப்பறைகள் வகுப்பறை செயல்பாடுகள் சிறப்பாக அமைவதற்கான ஒரு முக்கிய கூறாக அமைகின்றன. மேலும், இது மேம்பட்ட இடைவினைகள் நிகழ்வதற்கும், சிறப்பான வளரறி மதிப்பீட்டற்கும் வழிவகுக்கிறது. சிறப்பு கல்வித் தேவைகள் உடைய மாணவர்கள் (SEN) வகுப்பறையில் மற்ற மாணவர்களிடம் இருந்து கூடுதலாக விலகியிருப்பதாக அல்லது தனிமைப்படுத்தப்பட்டிருப்பதாக உணர்கிறார்கள்.நடத்தை சார்ந்த பிரச்சினைகள் மற்றும் கற்றல் குறைபாடுகள்க உள்ள மாணவர்களும் சிறப்புத் தேவை கொண்ட மாணவர்களில் அடங்குவர். குறைபாடுகள் இல்லாத மாணவர்கள் அவர்களது கல்வி திறன்களில் உயர்ந்த நம்பிக்கை இருப்பதன் காரணமாக கற்றலில் சிறப்புத் தேவைகள் உள்ள மாணவர்களைக் காட்டிலும் சற்று அதிகமாகவே பங்கேற்கிறார்கள். மாணவர்களின் எண்ணிக்கை குறைவாகவும், மாணவர்கள் வளரும் போது கல்வியானது வழக்கமாக செய்யக்கூடிய, அலுப்பைத் தரக்கூடிய ஒரு பணியை விடவும் குறைவாகவும், குழுவினராக இருந்து கற்கும் போது மகிழ்வைத் தரக்கூடிய அனுபவமாகவும் இருக்கும். குழப்பத்தை விளைவிக்கும் மாணவர்களின் செயல்கள் குறைய வழிவகுக்கும். மாணவர்கள் பாதிக்க பொருட்டு, ஒரு ஆசிரியர் மாணவர்களில் மற்றவர்கள் மீது தாக்கத்தை ஏற்படுத்தும் மாணவர்கள் கண்காணித்து அவர்களை தகுந்த குழுவிற்கு மாற்ற வேண்டும். வகுப்பறையில் மிகக் குறைவான குழுக்களை உருவாக்குவதால், ஆசிரியரால் கற்பிப்பதற்கான வாய்ப்புகளை வகுக்கவும், தனிமைப்படுத்தப்பட்டதாக உணரும் சிறப்புத் தேவையுடைய மாணவர்களுக்கு உதவவும் முடியும். மோசமான நடத்தைக்கு எதிராக போராடுவது ஒரு ஆசிரியரின் கடமையாகும்; வகுப்பறையை அமைப்பதிலும், நிர்வகிப்பதிலும் கவனம் செலுத்துவதோடு மாணவர்களின் பின்னணி, குடும்ப வாழ்க்கை, தரம், மற்றும் பிற சிக்கலான சிக்கல்களையும் கவனத்தில் எடுத்துக்கொள்ள வேண்டும்.
# பிம் (பண பரிவர்த்தனை கைப்பேசி பயன்பாடு)

**பிம் (BHIM)** என்பது இந்தியாவில் உள்ள சில்லறை விற்பனைக்கான டிஜிட்டல் முறையில் பண பரிவர்த்தனையைச் செய்ய பயன்படும் ஒரு கைபேசிப் பயன்பாடு ஆகும். இது Payment and Settlement Systems Act, 2007 ன் கீழ், *இந்திய ரிசர்வ் வங்கி* (RBI) மற்றும் *இந்திய வங்கிகள் சங்கத்தின்* (IBA) கூட்டு முயற்சியாகும். இது இந்தியாவில் ஒரு வலுவான டிஜிட்டல் முறையில் பண பரிவர்த்தனையை உருவாகும் முயற்சி ஆகும்.  
பண பரிவர்த்தனையில் புதிய தொழில்நுட்பத்தை பயன்படுத்துவதன் மூலம் பண பரிவர்த்தனை துரிதமுறை மற்றும் சுலபமாக நடைபெற ஏதுவாகிறது.
# பிம் (பண பரிவர்த்தனை கைப்பேசி பயன்பாடு)

## ஊக்குவிப்பு வங்கிகள்

*இந்தியாவின் தேசிய பண பரிவர்த்தனை நிறுவனம்* (National Payments Corporation of India-NPCI) இல் பத்து முக்கிய ஊக்குவிப்பு வங்கிகள் உள்ளன. பின்வரும் வங்கிகள் அதில் அடங்கும். பாரத ஸ்டேட் வங்கி, பஞ்சாப் நேஷனல் வங்கி, கனரா வங்கி, பரோடா வங்கி, யூனியன் பாங்க் ஆஃப் இந்தியா, பாங்க் ஆஃப் இந்தியா, ஐசிஐசிஐ வங்கி, எச்டிஎஃப்சி வங்கி, சிட்டிபாங்க் என். ஏ மற்றும் எச்எஸ்பிசி ஆகியவை.
# மாகறல் கார்த்திகேய முதலியார்

**மாகறல் கார்த்திகேய முதலியார்** (1857 -1916 ) தமிழ் அறிஞர், ஆராய்ச்சியாளர் மற்றும் கவிஞர் ஆவார். தமிழ்நாடு மதுராந்தகம் அருகில் பிறந்த இவர், மொழி நூல், தமிழ்ச் சொல் விளக்கம், வேளிர் வரலாறு மாண்பு, ஆத்திசூடி முதல் விருத்தியுரை போன்ற நூல்களை எழுதினார்.
மாகறல் கார்த்திகேய முதலியார் மதுரைத் தமிழ்ச் சங்க இதழான செந்தமிழில் தமிழ் மொழி பற்றிய கட்டுரைகளை எழுதினார்.
தமிழ் மொழியிலிருந்து பஞ்ச திராவிடம், பாலி, காண்டி ஆகிய மொழிகள் தோன்றின என்பதை தமது ஆராய்ச்சிகளாக வெளிப் படுத்தினார். வேர்ச் சொல் ஆய்விலும் இவர் சிறந்தவராக இருந்தார்.
# மாகறல் கார்த்திகேய முதலியார்

## சான்று

K. Kalyanasundaram. "Bibliography of Tamil books published during 1901 -1920". K. Kalyanasundaram. Retrieved 2012-02-15.
# சி. எம். முத்து

**சி. எம். முத்து** என்றழைக்கப்படுகின்ற சி. மாரிமுத்து தமிழ்நாட்டின் தஞ்சாவூர் மாவட்டத்தைச் சேர்ந்த ஓர் எழுத்தாளர் ஆவார்.
# சி. எம். முத்து

## பிறப்பு

இவர் தஞ்சாவூரை அடுத்துள்ள இடையிருப்பு என்னும் சிற்றூரில் 10 பிப்ரவரி 1950இல் பிறந்தார். இவருடைய பெற்றோர் சந்திரஹாசன் குச்சிராயர்-கமலாம்பாள் ஆவர். இவர் அஞ்சல் ஊழியராக பணியாற்றியபடி இலக்கிய வெளியில் பங்காற்றியவர்.
# சி. எம். முத்து

## இலக்கியப்பணி

இவர் கடந்த 40 ஆண்டுகளாக சிறுகதைகளும், புதினங்களும் எழுதிவருகிறார். இவர் எழுதிய முதல் சிறுகதை எம். எஸ். மணியன் நடத்திய கற்பூரம் இதழில் வெளியானது. இவரது சிறுகதைகள் தீபம் (இதழ்), தென்றல், கண்ணதாசன் உள்ளிட்ட பல இதழ்களில் வெளியாகியுள்ளன. இவர் 300க்கும் மேற்பட்ட சிறுகதைகளையும், பத்து புதினங்களையும் எழுதியுள்ளார். இவரது புதினங்கள் 'இனவரைவியல் புதினங்களின் முன்னோடி' என்று கலை இலக்கிய விமர்சகர் வெங்கட் சாமிநாதன் மதிப்பிட்டுள்ளார்.
# சி. எம். முத்து

## சிறுகதைத் தொகுப்புகள்

- இவர்களும் ஜட்கா வண்டியும் (அனன்யா பதிப்பகம், 2004)
- சி.எம்.முத்துவின் சிறுகதைகள்
# சி. எம். முத்து

## புதினங்கள்

- நெஞ்சின் நடுவே (1982)
- கறிச்சோறு (1989)
- வேரடி மண் (2003)
- ஐந்து பெண்மக்களும் அக்ரஹாரத்து வீடும் (2010)
- மிராசு (அனன்யா, தஞ்சாவூர்) 28 ஜனவரி 2018இல் தஞ்சாவூரில் நூல் வெளியிடப்பட்டது.
# சி. எம். முத்து

## விருதுகள்

- கதா விருது
# பண்பறி ஆய்வு

**பண்பறி ஆய்வு** (Qualitative research) என்பது, சமூக அறிவியல்கள், இயற்கை அறிவியல்கள் ஆகிய துறைகள் உள்ளிட்ட பல்வேறு கல்விசார் துறைகளில் பயன்படுத்தப்படும் ஆய்வு முறைகளுள் ஒன்று. அதேவேளை, சந்தை ஆய்வு, வணிகம், இலாப நோக்கற்ற அமைப்புக்களின் சேவை விளக்கம் போன்ற கல்விசாராத சூழல்களிலும் இம்முறை பயன்படுவது உண்டு.  
பண்பறி ஆய்வுகளின் நோக்கம் துறை சார்ந்த பின்னணிகளைப் பொறுத்து வேறுபடுகின்றன. எடுத்துக்காட்டாக, உளவியலாளர்கள் மனித நடத்தைகள் குறித்தும், அவற்றுக்கான காரணங்கள் குறித்தும் ஆழமாக அறிந்துகொள்ள விழைகின்றனர். பண்பறி ஆய்வு தீர்மானம் எடுத்தல் தொடர்பில் வெறுமனே என்ன, எங்கே, எப்போது, யார் போன்ற கேள்விகளுக்கு மட்டுமன்றி ஏன், எப்படி என்ற கேள்விகளுக்கும் விடைகாண முயல்கிறது. பண்பறி ஆய்வுகள் அரசறிவியல், சமூகப் பணி, சிறப்புக் கல்வி, கல்வி என்பன சார்ந்த ஆய்வாளர்கள் மத்தியில் பிரபலமாக உள்ளது.
# கிருஷ்ண பிரசாத் பட்டாராய்

**கிருஷ்ண பிரசாத் பட்டாராய்** (**Krishna Prasad Bhattarai**) (நேபாளி: कृष्णप्रसाद भट्टराई; 13 டிசம்பர் 19244 மார்ச் 2011) முடியாட்சிக்குட்பட்ட அரசியல் அமைப்புச் சட்டத்திற்கு உட்பட்ட நேபாள நேபாள மன்னர்களின் 24 வது பிரதம அமைச்சராக இரண்டு முறை பதவி வகித்தவர். கிருஷ்ண பிரசாத் பட்டாராய், நேபாளத்தில் ஜனநாயகம் மலருவதற்கு நடைபெற்ற போராட்டங்களுக்கு தலைமை தாங்கியதால், பல ஆண்டுகள் சிறையில் கழித்தவர்.  
1990ல் ஜனநாயக இயக்கங்களின் தீவிர போராட்டங்களின் விளைவாக, நேபாளத்தில் அரசியல் கட்சிகள் சார்பற்ற பஞ்சாயத்து ஆட்சி முறை ஒழிக்கப்பட்டு, நாடாளுமன்ற ஜனநாயக ஆட்சி முறையும், அரசியலமைப்புச் சட்டத்திற்குட்பட்ட முடியாட்சி முறையும் 1990ல் கொண்டுவரப்பட்டது.  
கிருஷ்ண பிரசாத் பட்டாராய் நேபாளி காங்கிரஸ் கட்சியின் சார்பில் நேபாள பிரதம அமைச்சராக, 19 ஏப்ரல் 1990 முதல் 26 மே 1991 முடியவும், பின்னர் 31 மே 1999 முதல் 22 மார்ச் 2000 முடியவும் இரண்டு முறை பதவி வகித்தவர்.  
பட்டாராய் நேபாள காங்கிரஸ் கட்சியின் அலுவல் தலைவராக, 12 பிப்ரவரி 1976 முதல் 16 ஆண்டுகள் இருந்தவர். பின்னர் 1992 முதல் 1996 முடிய நேபாள காங்கிரஸ் கட்சியின் தலைவராக பதவி வகித்தவர்.  
இவர் தமது 87வது அகவையில் உடல்நலக் குறைவின்மையால் காட்மாண்டுவில் காலமானார்.
# கிருஷ்ண பிரசாத் பட்டாராய்

## இதனையும் காண்க

- நேபாள பிரதம அமைச்சர்கள்
- நேபாள மன்னர்கள்
# ஜாக்ஸ் துபோகேத்

**ஜாக்ஸ் துபோகேத்** (பிறப்பு 8 சூன் 1942) ஒரு ஓய்வுபெற்ற சுவிஸ் உயிர் இயற்பியலாளர். இவர் ஹிடெல்பர்க், ஜெர்மனியில் உள்ள ஐரோப்பா மூலக்கூறு உயிர்பியல் ஆராய்ச்சிக் கூடத்தின் முன்னால் ஆராய்ச்சியாளர் மற்றும் சுவிட்சர்லாந்தில் உள்ள லாசன்னே பல்கலைகழகத்தில் உயிர் இயற்பியல் பிரிவில் கெளவரவ பேராசிரியராகவும் உள்ளார்.  
இவர் 2017 ஆம் ஆண்டின் வேதியலுக்கானநோபல் பரிசு ரிச்சர்டு ஹென்டர்சன் மற்றும்யோக்கிம் பிராங்குஆகியோருடன் இணைந்து கரைசலில் உயிரணு மூலக்கூறுகளின் உயர்தர கட்டமைப்பு உறுதிப்பாடு குறித்து ஆராய்வதற்கு உருவாக்கிய தாழ்வெப்ப ஒற்றைத் துகள் எலக்ட்ரான் நுண்ணோக்கி பற்றிய ஆராய்ச்சிக்காகப் பெற்றார்.
# ஜாக்ஸ் துபோகேத்

## ஆராய்ச்சிப் பணி

1962 ஆம் ஆண்டில் துபாகேத் லாசன்னே பாலிடெக்னிக் கல்லூரியில் இயற்பியல் படித்தார் மற்றும் பெளதீக பொறியியலில் 1967 ஆம் ஆண்டு பட்டம் பெற்றார்.  
1978 முதல் 1987 ஆம் ஆண்டு வரையில் ஹிடெல்பர்க், மேற்கு ஜெர்மனியில் உள்ள ஐரோப்பா மூலக்கூறு உயிர்பியல் ஆராய்ச்சிக் கூடத்தில் குழுத் தலைவராக இருந்தார். 1987 முதல் 2007 வரையான காலத்தில் லாசன்னே பல்கலைகழகத்தில் பேராசிரியாராக இருந்தார்.
# கோரேகான் பீமா

**கோரேகான் பீமா** (Koregaon Bhima) என்பது இந்தியாவின் மகாராஷ்டிரா மாநிலத்தில் புனே மாவட்டத்தில் உள்ள சிரூர் தாலுகாவின் ந பீமா ஆற்றாங்கரையில் அமைந்த சிற்றூர் ஆகும். 2011-இல் இதன் மக்கள்தொகை 13,116 ஆகும்.  
கோரேகான் பீமா ஊரில் 1818-இல் மராத்திய பேஷ்வா படைகளுக்கும் - கிழக்கிந்தியக் கம்பெனி படைக்களுக்கும் இடையில் போர் நடைபெற்றது. போரில் கிழக்கிந்தியக் கம்பெனிப் படையில் படைவீரர்களாக இருந்த 49 தலித்துகள் மரணமடைந்தனர். போரில் கொல்லப்பட்ட 49 தலித்துகளின் பெயரைக் கொண்ட நினைவுத்தூண் ஒன்றை கம்பெனி ஆட்சியினர் நிறுவினர். ஆண்டு தோறும் தலித் மக்கள் இந்நினைவிடத்தில் கூடி, போரில் இறந்தவர்களுக்கு வழிபடு விழாவை நடத்திவருகின்றனர். இது இருநூறு ஆண்டுகாளாக நடைபெறுகிறது.
# கோரேகான் பீமா

## வரலாறு

மாநிலம், புனே மாவட்டம் கோரேகான் பீமா கிராமத்தில் உள்ள தலித் வீரர்களின் நினைவுத்தூண்]]  
கொரேகோன் போரானது, 1818 சனவரி 1, அன்று மராத்திய ராஜ்ஜியத்தின் இரண்டாம் பாஜி ராவின் படைகளுக்கும், உள்ளூர் தலித்துகளான **மஹர்** வீரர்கள் 834 பேரைக்கொண்ட பிரித்தானியக் கிழக்கிந்தியக் கம்பெனி படைகளுக்கிடையில் நடைபெற்றது.  
பேஷ்வாவின் 28,000 பேரைக்கொண்ட வலுவான படையானது, அருகே உள்ள ஃபல்கூயனில் முகாமிட்டிருந்தது. இந்நிலையில் 834 பேரைக் கொண்ட கம்பெனி படையைத் தாக்க பேஷ்வா தனது வீரர்களில் 20,000 பேரை அனுப்பினார். அப்போது கம்பெனி படைகள் பேஷ்வாக்களின் படையினரின் தாக்குதலில் இருந்து தங்களை வெற்றிகரமாக தற்காத்துக் கொண்டது. இதனால் பேஷ்வாவின் மிகப்பெரிய படையானது ஒரு பெரிய பிரித்தானிய படை வந்தால் தோற்றுவிடுவொம் என அஞ்சி இரவில் பின்வாங்கியது.  
மூன்றாம் ஆங்கிலோ-மராத்தியப் போரில் பிரித்தானிய வெற்றிக்குப் பிறகு, கோரகான் கிராமத்தில் நடைபெற்ற போர் வெற்றியை நினைவுகூரும் வகையில், கம்பெனியானது ஒரு வெற்றி நினைவுத் தூணை அமைத்தது. வெற்றித் தூணில் போரில் கொல்லப்பட்ட 49 வீரர்களின் பெயர்கள் பொறிக்கப்பட்டன. இதில் 22 பேர் மஹர் தலித் வீரர்கள் ஆவர்.  
இந்தப் போர் வெற்றியை உயர் ஜாதி பேஷ்வாக்களின் மீதான தங்களின் வெற்றியின் ஒரு அடையாளமாக தலித் மக்கள் கருதுகின்றனர். ஆண்டுதோறும் இப்போர் நினைவிடத்தில் அதிக எண்ணிக்கையில் தலித் மக்கள் கூடி கொண்டாடுகின்றனர்.  
2018 ஆம் ஆண்டு சனவரி மாதம் 1 ஆம் தேதி, நகரில் பீமா கோரேகாவ் போர் வெற்றியின் 200 ஆம் ஆண்டு நிறைவை நினைவுகூரும் நிகழ்வில் கலந்து கொள்ள மோல்னிவாசி பகுஜன மக்கள் சென்றபோது, பகுஜன் படைகள் மற்றும் பிராமணிய சக்திகளுக்கு இடையே வன்முறை வெடித்தது. இதனால் குறைந்தது ஒருவர் மரணமடைந்து, பலர் காயமுற்றனர்.
# கோரேகான் பீமா

## பீமா கொரேகான் வன்முறை வழக்கு

1 சனவரி 2018 அன்று, கிழக்கிந்திய கம்பெனி மற்றும் மராட்டியர்களுக்கு இடையிலான போரின் 200வது ஆண்டு நினைவு நிகழ்ச்சியை ஒட்டி பீமா கொரேகானில் உள்ள வெற்றித் தூண் அருகே ஆயிரக்கணக்கான தலித்கள் கூடியிருந்தனர். அப்போது பெரிய அளவில் வன்முறை வெடித்தது. கலவரம் மற்றும் கல்வீச்சில் பல வாகனங்கள் உடைக்கப்பட்டன. வன்முறையில் ஒருவர் உயிரிழந்தார். இந்த வன்முறை தொடர்பாக சமூகப் போராளிகள், கவிஞர்கள், வழக்கறிஞர்கள் உள்ளிட்ட 16 பேர் இதுவரையில் கைது செய்யப்பட்டுள்ளனர். ஆனந்த் டெல்டும்ப்டே, கௌதம் நவ்லகா, கவிஞர் வரவர ராவ், ஸ்டான் சுவாமி, சுதா பரத்வாஜ், வெர்னோன் கன்சால்வஸ் மற்றும் வேறு சிலரை காவல் துறையினரும், தேசியப் புலனாய்வு ஏஜென்சியும் கைது செய்துள்ளன.
# கோரேகான் பீமா

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி, கோரேகான் பீமா சிற்றூரின் மக்கள்தொகை 13,116 ஆகும். மக்கள்தொகையில் இந்துக்கள் 91.84%, இசுலாமியர் 5.25%, பௌத்தர்கள் 1.96%, கிறித்தவர்கள் 0.42% மற்றும் பிறர் 0.13% ஆகவுள்ளனர்.
# பங்குகளை வட்டத்தில் வெளியிடல்

## பங்குகளை வட்டத்தில் வெளியிடல்

பங்குகளை அவற்றின் முக மதிப்பிற்கும் குறைத்து வெளியிடப்படுதல், பங்குகளை
வட்டத்திற்கு வெளியிடுதல் என்று கூறப்படுகிறது.
# பங்குகளை வட்டத்தில் வெளியிடல்

## எடுத்துக்காட்டு

பங்கொன்றின் முகமதிப்பு ரூ.10 எனவும், அது ரூ.8க்கு வெளியிடப்படுவதாகவும் கொண்டால், பங்கு வெளியீட்டுத்
தள்ளுபடி ரூ.2 ஆகும். அதாவது வெளியீட்டு விலையினின்று முக மதிப்பைக் கழித்தால்
கிடைக்கும் தொகையே பங்கொன்றின் வட்டம் அல்லது தள்ளுபடி என்பதை உணரலாம்.
# பங்குகளை வட்டத்தில் வெளியிடல்

## பங்குகளை வட்டத்தில் வெளியிட சில நிபந்தனைகள்

- வட்டத்திற்கு வெளியிடவுள்ள பங்குகள் முன்னரே வெளியிட்ட பங்கு வகையைச்
சார்ந்ததாக இருக்க வேண்டும். ஆக, முதன்முதலில் வெளியிடும்பொழுதே ஒரு நிறுமம் தன்
பங்குகளை வட்டத்தில் வெளியிடக்கூடாது. கூடுதல் முதல் திரட்ட மறுபடியும் அதே வகைப்
பங்குகளை வெளியிடும்போது வட்டத்தில் வெளியிடலாம்.
- சாதாரண தீர்மானத்தின் மூலம் இதற்கு (இவ்வாறு பங்குகளை வட்டத்தில் வெளியிட)
அதிகாரம் தந்திருக்க வேண்டும்.
- இதற்கு மைய அரசின் ஒப்புதல் பெற்றிருக்க வேண்டும்.
- நிறுமம் நிறைவேற்றிய தீர்மானத்தில் உயர்ந்தளவு தள்ளுபடி வீதம் எவ்வளவில் இருக்க
வேண்டும் என்பதைக் குறிப்பிட்டுக் காட்ட வேண்டும். பங்கு ஒன்றின் முகமதிப்பில் 10
விழுக்காடுக்கு இது மிகக் கூடாது. சில சிறப்பான சூடிநநிலைகளில், மைய அரசு இதை
விடக் கூடுதல் வீதத்தில் வட்டம் அல்லது தள்ளுபடி இருக்க அனுமதி வழங்கும்.
- நிறுமம் தொழில் தொடங்க உரிமை கிடைத்த நாளிலிருந்து குறைந்தது ஓராண்டாவது
சென்றிருக்க வேண்டும்.
- மைய அரசு அனுமதித்த நாளிலிருந்து இரு மாதங்களுக்குள் பங்குளை வட்டத்தில்
வெளியிட வேண்டும்.
# கூட்டாண்மை ஒப்பாவணம்

## கூட்டாண்மை ஒப்பாவணம்

கூட்டாண்மை குறித்த நிபந்தனைகளை உள்ளடக்கிய ஆவணத்திற்கு கூட்டாண்மை ஒப்பாவணம் என்று பெயர். இந்த ஒப்பாவணம் எழுத்து வடிவிலோ, பேச்சு வடிவிலோ இருக்கலாம் எழுத்து வடிவில் இருந்தால் எதிர்காலத்தில் எழும் கருத்து வேறுபாடுகளை களைய முடியும்.
# கூட்டாண்மை ஒப்பாவணம்

## ஒப்பாவணத்தின் உள்ளடக்கங்கள்

- நிறுவனத்தின் பெயர்
- ஒப்பந்த நாள் மற்றும் தொழில் புரியும் இடம்
- கூட்டாளியின் பெயர் மற்றும் முகவரி
- நிறுவனத்தில் தொழிலின் தன்மை
- கூட்டாண்மை காலவரையறை
- ஒவ்வொரு கூட்டாளியும் வழங்கிய முதல்
- ஒவ்வொரு கூட்டாளியும் எடுத்த எடுப்பு தொகை
- இலாப பகிர்வு விகிதம்
- உழைக்கும் கூட்டாளியின் ஊதியம்
- முதல் மற்றும் எடுப்பு மீதான வட்டி
- சேர்ப்பு மற்றும் விலகலின் போது பின்பற்ற வேண்டிய நடைமுறை
- கூட்டாளியின் கடனுக்குரிய வட்டி
- கூட்டாண்மையின் நற்பெயர் மதிப்பிடும் முறை.
# அமைப்பு முறையேடு

**அமைப்பு முறையேடு** என்பது ஒரு நிறுமத்தின் செயல்பாட்டு எல்லையை நிர்ணயிக்க கூடிய ஆவணத்தையே அமைப்பு முறையேடு என்பர்.
# அமைப்பு முறையேடு

## பொருளடக்கம்

1. பெயர் குறித்த உட்பிரிவு
1. இடம் குறித்த உட்பிரிவு
1. நோக்கம் குறித்த உட்பிரிவு
1. பொறுப்பு குறித்த உட்பிரிவு
1. முதல் குறித்த உட்பிரிவு
1. அமைப்பு அல்லது உடன்பட ஒப்பும் உட்பிரிவு
# அமைப்பு முறையேடு

## பெயர் குறித்த உட்பிரிவு

நிறுமத்தின் பெயர் இதில் குறிப்பிடப்பட்டிருக்கும்.
நிறுமத்தின் பெயர் வேறுறொரு நிறுமத்தின் பெயருடன் ஒத்திருக்க கூடாது
பொது நிறுமத்தில்"வறையறுக்கப்பட்டது"" என்று முடிய வேண்டும்.
தனி நிறுமத்தில் """"தனி வரையறு"" என்று முடிய வேண்டும்.
# அமைப்பு முறையேடு

## இடம் குறித்த உட்பிரிவு

பதிவு அலுவலகம் அமைந்துள்ள மாநிலத்தின் பெயர் இங்கு கொடுக்கப்பட்டிருக்கும் அப்படியிருந்தால் உண்மை முகவரி தர வேண்டியது இல்லை.